stanford-oval/wikipedia huggingface dataset:
ג'ניפר הומאנס
הערות שוליים

↑  איימי רוזנברג, מגזין הבוגרים, אוניברסיטת ניו יורק, גיליון 17, סתיו 2011
↑  ניו יורק טיימס: ""מלאכי אפולו" מאת הומאנס ברשימת עשרת הספרים הטובים ביותר לשנת 2010 של ניו יורק טיימס 20 בדצמבר 2020
↑  "מלאכי אפולו" באינטרנט ארכיב
↑  שלי מקפרלנד, "מלאכי אפולו: תולדות הבלט מאת ג'ניפר הומאנס (סקירה), ג'ורנל של תולדות הספורט אביב 2013, כרך 40, גיליון 1, עמ' 179-178
↑  ארבעה מועמדים של הפקולטה של אוניברסיטת ניו יורק לפרס מבקרי הספרים הלאומי 25 בינואר 2011
↑  [=https://www.dance-enthusiast.com/features/barefootnotes/view/Reflections-Jennifer-Homans-Wrong-Ballet-Mini-Renaissance ארין בומבוי, "ג'ניפר הומאנס טעתה: הבלט חווה מיני-רנסאנס] 28 באפריל 2020
↑  קלודיה לה רוקו, "האם הבלט אכן גווע?" אל תאמינו לאבחנה של ג'ניפר הומאנס ב"מלאכי אפולו". 15 בנובמבר 2010
↑  עמיתי גוגנהיים - ג'ניפר הומאנס
↑  [Think Tank to Ponder a Future for Ballet מייקל קופר, ניו יורק טיימס: "צוות חשיבה לדיון בעתיד הבלט, מרכז חדש באוניברסיטת ניו יורק מתמקד במחול ובאמנויות"]  3 בספטמבר 2014
↑  "מרכז מחקר חדש לבלט ולאמנויות נפתח באוניברסיטת ניו יורק 8 בספטמבר 2014
↑  [https://www.nypl.org/press/press-release/april-11-2016/ne
הודעה לעיתונות: מרכז דורותי ולואיס קולמן לחוקרים וסופרים בספרייה הציבורית של ניו יורק
מודיע על העמיתים לשנים 2017-2016] 11 באפריל 2016
↑  דייוויד ורנו, חוג מבקרי הספרים הלאומי מודיע על המועמדים הסופיים לשנת ההוצאה 2022 31 בינואר 2023
| --- | --- |
בקרת זהויות :  NLI: 987009706968505171  PLWABN: 9810587429205606  BIBSYS: 11027571  BnF: cb17054964v (data)  GND: 1140170449  ISNI: 0000 0000 3338 2317  LCCN: no2015036728  LNB: 000230380  NKC: jo2012690810  NLK: KAC201426512  NSK: 000749359  NTA: 333847091  RERO: 02-A025250313  SUDOC: 190943629  VIAF: 38570676   WorldCat (עם VIAF): 38570676
ג'וליה סבוטינדה

ג'וליה סבוטינדה (באנגלית: Julia Sebutinde; נולדה ב-28 בפברואר 1954) היא שופטת אוגנדית המכהנת בתקופת כהונתה השנייה בבית הדין הבין-לאומי לצדק (ICJ) מאז מרץ 2012, אז הפכה לאישה האפריקאית הראשונה המכהנת בו. לפני כן כיהנה בבית הדין המיוחד לסיירה לאון (SCSL). בפברואר 2024 נבחרה לתפקיד סגנית נשיא בית הדין הבין-לאומי לצדק.
ביוגרפיה

סבוטינדה נולדה באנטבה, אוגנדה, לעובד מדינה ולעקרת בית, ולמדה בבית ספר יסודי בעיר. לאחר מכן הצטרפה לבתי ספר תיכוניים בגאיאזה ובבודו, ולמדה משפטים באוניברסיטת מאקררה (אנ') בבירה קמפלה. היא סיימה תואר ראשון במשפט בשנת ב-1977, ובשנה לאחר מכן קיבלה דיפלומה בעריכת דין מהמרכז לפיתוח משפטים בקמפלה. בשנים 1978–1990 עבדה במשרד המשפטים של אוגנדה, ולאחר מכן נרשמה לתואר שני במשפטים באוניברסיטת אדינבורו, ממנה קיבלה תואר דוקטור לשם כבוד ב-2009 כהוקרה על שירותה בתחום המשפט הבין-לאומי וזכויות האדם.
לאחר שסיימה את לימודיה באדינבורו ב-1991 עבדה במשרד חבר העמים הבריטי בבריטניה, ואז הצטרפה למשרד המשפטים של נמיביה, שזכתה בעצמאות. ב-1996 מונתה לשופטת בבית המשפט העליון של אוגנדה, ובתפקיד זה עמדה בראש שלוש ועדות חקירה לשחיתות במשטרה, בכוח ההגנה העממי וברשות המיסים של אוגנדה.
בשנת 2005 מונתה לשופטת בבית הדין המיוחד לסיירה לאון, שהוקם על ידי האומות המאוחדות, במסגרתו שפטה את נשיא ליבריה לשעבר צ'ארלס טיילור שהואשם בין היתר ברצח, אונס ושימוש צבאי בילדים ובנערים.
סבוטינדה כיהנה כנשיאת האוניברסיטה הבין-לאומית קלארק (אנ') למדעי הרפואה בקמפלה בשנים 2008–2017 ומכהנת כנשיאת האוניברסיטה המלכותית מוטסה הראשון (אנ') השייכת לממלכת בוגנדה.
ביוגרפיה > בבית הדין הבין-לאומי

ב-2011 (אנ') התמודדה בבחירות לבית הדין הבין-לאומי לצדק (ICJ) מול השופט המכהן עבדול קורומה (אנ') מסיירה לאון לאחר שהוצעה על ידי אוגנדה, קרואטיה ודנמרק לשופטת מטעם אפריקה, והייתה צריכה לזכות ברוב מוחלט הן בעצרת הכללית של האו"ם והן במועצת הביטחון. ביום הראשון להצבעה נבחרו ארבעה מועמדים והיא השיגה רוב בעצרת הכללית, אך קורומה זכה ברוב במועצת הביטחון. ב-13 בדצמבר 2011 זכתה סבוטינדה ב-97 קולות מתוך 193 בעצרת הכללית ו-9 קולות מתוך 15 במועצת הביטחון ונבחרה לתפקיד.
ב-12 בדצמבר 2020 נבחרה לכהונה שנייה בבית הדין עם 139 קולות בעצרת הכללית ו-10 קולות במועצת הביטחון.
ב-2024 שפטה סבוטינדה בתלונת דרום אפריקה נגד ישראל בגין רצח עם, והייתה השופטת הקבועה היחידה שפסקה נגד האמצעים הזמניים שביקשה דרום אפריקה להשית על ישראל בעקבות מלחמת חרבות ברזל ברצועת עזה. בדעת המיעוט כתבה כי המחלוקת היא בעיקרה פוליטית ולא משפטית, ואין בסיס סביר למציאת כוונה לרצח עם מצד ישראל. משרד החוץ של אוגנדה הצהיר כי העמדה שנקטה סבוטינדה היא "עמדה אישית ועצמאית שלה שלא משקפת בשום אופן את עמדותיה של רפובליקת אוגנדה".
חיים אישיים

נשואה לג'ון באגוניאווה סבוטינדה ולהם 2 בנות.
ראו גם

תלונת דרום אפריקה נגד ישראל בגין רצח עם
הערות שוליים

↑  פרופיל, באתר African Women in Law
↑  גלדיס קליבאלה (19 באוגוסט 2008). "Entebbe's Former School of Glory Fades". New Vision. נבדק ב-2024-01-27. {{cite web}}:  (עזרה)
↑  "Honorary Graduates 2008–2009". אוניברסיטת אדינבורו. 22 באוגוסט 2012. נבדק ב-2024-01-27. {{cite web}}:  (עזרה)
↑  אנתוני בוגמבה וג'ואל אוגוונג (3 באוגוסט 2008). "Health Sciences University Launched". New Vision. נבדק ב-2024-01-27. {{cite web}}:  (עזרה)
↑  Justice Sebutinde installed Muteesa university chancellor, Monitor, ‏16 בינואר 2021
↑  "List of Candidates Nominated By National Groups" (PDF). האומות המאוחדות. 26 ביולי 2011. נבדק ב-2024-01-27. {{cite web}}:  (עזרה)
↑  "Election of Five Members of The International Court of Justice" (PDF). האומות המאוחדות. 26 ביולי 2011. נבדק ב-2024-01-27. {{cite web}}:  (עזרה)
↑  "Security Council, General Assembly Elect Four New Judges to World Court". האומות המאוחדות. 10 בנובמבר 2011. {{cite web}}:  (עזרה)
↑  "Ugandan Judge Elected To Serve on UN World Court". האומות המאוחדת. 13 בדצמבר 2011. נבדק ב-2024-01-27. {{cite web}}:  (עזרה)
↑  General Assembly, in Second Secret Ballot Round, Elects Five Judges to Serve Nine-Year-Long Terms on International Court of Justice, האומות המאוחדות
↑  The Court indicates provisional measures, בית הדין הבין-לאומי בהאג, ‏26 בינואר 2024
↑  איתמר אייכנר, בית הדין בהאג לא דרש את עצירת הלחימה בעזה - אך פרסם שורת צווי אזהרה לישראל, באתר ynet, 26 בינואר 2024
נטעאל בנדל, הישג לישראל בהאג: ביה"ד דוחה את הבקשה המרכזית של דרום אפריקה לעצירת המלחמה, באתר ישראל היום, 26 בינואר 2024
↑  דעת המיעוט של השופטת סבוטינדה, באתר בית הדין הבין-לאומי
↑  אוגנדה מתנערת מהשופטת שלה בהאג, שעמדה לצד ישראל: "תומכים בפלסטינים", באתר ynet, 28 בינואר 2024
שירז תקווה, באוגנדה מתנערים מהשופטת בהאג: "עמדותיה לא משקפות", באתר כאן – תאגיד השידור הישראלי, 28 בינואר 2024
| --- | --- |
בקרת זהויות :  GND: 1251905579  ISNI: 0000 0004 1661 1826  LCCN: no2013084652  VIAF: 305047266   WorldCat (עם VIAF): 305047266
גרויטר פירט

גרויטר פירט (בגרמנית: Greuther Fürth) הוא מועדון כדורגל גרמני, מהעיר פירט שבגרמניה.
היסטוריה

המועדון נוסד בשנת 1903 ושיחק לאורך השנים בליגות אזוריות בגרמניה. בשנים 1914, 1926, 1929 זכה ב-3 אליפויות. בשנים 1935, 1937 הגיע לשמינית גמר הגביע הגרמני והפסיד לקבוצות פרייבורגר 1892 וברלינר SV בהתאמה. בשנת 1940 הגיע לרבע גמר הגביע והפסיד לקבוצת ראפיד וינה. בעונות 1952/1953, 1963/1964 הגיע לשמינית גמר הגביע והפסיד לקבוצות ואלדהוף מנהיים והרטה ברלין בהתאמה.
בשנת 1969 שיחק בפעם היחידה בגביע האינטרטוטו. המועדון הוגרל לבית הכולל את הקבוצות זגלבי סוסונוביץ' מפולין, ויינר ספורט קלאב מאוסטריה ויורגודן משוודיה. המועדון סיים את הבית במקום הראשון וזכה בגביע האינטרטוטו.
עד שנת 1974 הליגה הגרמנית השנייה הייתה ליגה אזורית ובשנה זו נוסדה ליגה ארצית והמועדון הצטרף לליגה זו בשנתה הראשונה. המועדון שיחק בליגה השנייה 9 עונות ברציפות מעונת 1974/1975 ועד עונת 1982/1983 שבסופה ירד לליגה השלישית. המועדון שיחק 14 שנה ברציפות בליגה השלישית מעונת 1983/1984 ועד עונת 1996/1997. בעונות 1983/1984, 1996/1997 הגיע לשמינית גמר הגביע והפסיד לקבוצות בורוסיה מנשנגלדבך וקרלסרוהה בהתאמה. בסוף עונת 1996/1997 סיים את הליגה השלישית במקום השני והעפיל לליגה השנייה.
המועדון שיחק 15 שנה ברציפות בליגה השנייה. בעונת 2003/2004 הגיע לרבע גמר הגביע והפסיד לקבוצת ורדר ברמן. בעונת 2006/2007 הגיע לשמינית גמר הגביע והפסיד לקבוצת וולפסבורג. בעונת 2009/2010 הגיע לרבע גמר הגביע והפסיד לקבוצת באיירן מינכן. בעונת 2011/2012 הגיע לחצי גמר הגביע והפסיד לקבוצת בורוסיה דורטמונד. בסוף העונה העפיל בפעם הראשונה לליגת העל של גרמניה. המועדון שיחק עונה אחת בליגת העל וירד לליגה השנייה בסוף עונת 2012/2013. בסיום עונת 2020/2021 שבה לבונדסליגה, ורשמה את הפתיחה הגרועה ביותר של קבוצה בבונדסליגה אי פעם כשצברה נקודה אחת בלבד ב-14 מחזורי הפתיחה של עונת 2021/2022. בסוף העונה נשרה חזרה לבונדסליגה השנייה.
תארים

אליפות גרמניה (3):
1914, 1926, 1929
אליפות הבונדסליגה השנייה
2011/2012
שחקנים בולטים

מרוקו ראשיד עזוזי
גרמניה הרברט ארהרדט
גרמניה רוברטו הילברט
גרמניה יוליוס הירש
גרמניה קרל מאי
קרואטיה אנדרה מיאטוביץ'
גרמניה הייקו וסטרמן
רפואה מגדרית

רפואה מגדרית היא תחום מדעי שנועד לפתח כלים לאבחון ולטיפול מיטבי לגברים ולנשים, מתוך ההבנה שהתפקוד של כל מערכות הגוף מושפע מהמין והמגדר של האדם: השינויים באים לידי ביטוי, בין היתר, ברמת הכרומוזומים בגנים שונים, דרך ההבדלים האנטומיים והתהליכים הפיזיולוגיים הייחודיים לגברים ולנשים - וכלה בחשיפה שונה לגורמי סיכון, שימוש במשאבים רפואיים ובנטיית המטפל והמטופלת לפרש תסמינים באופן מסוים. השונות משמעותית גם מבחינת הפרופילים הפרמקו-קינטיים והפרמקו-דינמיים של התרופות השונות, ולה חשיבות רבה בשלבי הפיתוח ובקביעת יעילות ותופעות לוואי של הטיפולים השונים.
שני המינים מושפעים מהטיות מגדר

מטרתה של הרפואה המגדרית היא להתייחס לכלל ההבדלים המגדריים והיא אינה מתמקדת בנשים בלבד. אי לכך, דרוש מחקר רב על מנת להרחיב את הנתונים החסרים בנוגע לפיזיולוגיה ופתו-פיזיולוגיה של נשים בעיקר. עם זאת, ישנם תחומים אשר נחקרו כמעט באופן בלעדי אצל נשים:
סרטן השד אצל גברים מהווה כ-1% מכלל סרטני השד. כלומר, הוא שכיח פי 100 אצל נשים. אף על פי שמדובר במספר חולים קטן ממין זכר, לא ניתן להוציא אותם מכלל חישוב.
הידלדלות העצם (osteoporosis) נחשבת למחלת נשים, עם סיכוי של 1:2 של אישה לחלות. עם זאת, הסיכוי של גבר לחלות במחלה הוא 1:5. אף על פי שמדובר בבעיית בריאות הציבור אשר נוגעת בגברים ונשים, רוב המחקרים האפידמיולוגים והאבחוניים הקיימים כיום בוצעו בעיקר בנשים.
באופן כללי, גברים פגיעים יותר למחלות ותוחלת החיים שלהם קצרה יותר. לנשים יכולת גבוהה יותר להתמודד עם מחלת הסרטן, כנראה כתוצאה מההגנות ההורמונאליות שלהן. מעט מחקרים בוצעו על מנת לאמוד את ההבדלים הבריאותיים הבסיסיים הללו.
דוגמאות קליניות > מחלות לב וכלי דם (CVD's – Cardio Vascular Diseases)

מחלות לב וכלי דם נחשבות מבחינת בריאות הציבור כבעייתם של גברים בעיקר. טענה זו נכונה לגבי נשים אשר טרם הגיעו לגיל הבלות, כאשר הן עדיין נהנות מהגנות אסטרוגניות. לאחר גיל הבלות, מחלות לב וכלי דם הופכות לגורם מוביל למוות בקרב נשים. על פי נתונים מארצות הברית משנת 2005 יותר נשים נפטרו כתוצאה ממחלות לב וכלי דם (650.000) מאשר מכל סוגי הסרטן יחדיו (560.000). למרות זאת, רוב המחקרים בוצעו על גברים בלבד או כללו מספר קטן של נשים.
הפיזיולוגיה והפתו-פיזיולוגיה של לב האישה שונות מהותית ביחס לגבר: לב האישה קטן יותר, כלי הדם צרים יותר והדופק של האישה מהיר יותר. הסימנים לאוטם בשריר הלב שונים בין גברים לנשים: גברים לרוב יתלוננו על כאב עז בחזה, בעוד שנשים חווות בחילה, קשיי נשימה, קוצר נשימה או עייפות בלתי מוסברת. כתוצאה מכך, נשים רבות מאובחנות באופן שגוי.
מאמצים רבים הושקעו בשנים האחרונות, על מנת להבין בצורה טובה יותר את ההבדלים המגדריים במחלות לב. כתוצאה מכך, הקהילה המדעית מבינה כיום כי היות שלמחלות לב ביטוי שונה אצל גברים ונשים, דרושים דרכי אבחון וטיפול שונות.
דוגמאות קליניות > תפיסת הכאב

מחקרים אשר בוצעו בנושא תפישת הכאב הראו כי נשים חוות כאב באופן שונה מגברים. שוני זה מיוחס אומנם פעמים רבות לגורמים חברתיים ופסיכולוגיים, אך מבחני מעבדה הראו באופן ברור כי קיימים הבדלים מגדריים ניכרים ברגישות לגירויים, דבר המרמז על מנגנונים ביולוגיים שונים בין גברים לנשים. כמו כן, הורמוני מין משפיעים על הרגישות לכאב, וסף הכאב אצל נשים משתנה בהתאם לשלב במחזור החודשי.
מחקרים נוספים דיווחו על סף כאב גבוה יותר אצל נשים. הן חשות כאב לעיתים תכופות יותר וכמו כן, למשך פרקי זמן ארוכים יותר. אי לכך, אין הסכמה לגבי עד כמה אלו משקפים את ההבדלים בתגובות לכאב בין גברים לנשים, בהתחשב בכללים החברתיים לביטוי הכאב ובצורה בה הגירויים מעובדים. מחקרים נוספים הראו כי לנשים נטייה גדולה יותר לכאבי שרירים, ולגברים נטייה גדולה יותר לכאבי צוואר, כתפיים וגב.
דוגמאות קליניות > התנגודת לאינסולין

לאור שיעורי עודף המשקל הקיימים כיום, מחקרים בתנגודת לאינסולין הפכו לנושא מהותי מבחינת בריאות הציבור.
התנגודת לאינסולין שונה מהותית בין גברים לנשים, וגם המאזן האנרגטי. כנראה אחת הסיבות לכך היא פיזור רקמת שומן שונה אצל גברים ונשים, הנובע, בין היתר, מריכוזים שונים של הורמוני המין: אצל גברים מצוי יותר שומן ויסצראלי וכבדי, בעוד שבנשים נמצא יותר שומן תת-עורי ופריפריאלי, מבנה התורם ליצירת סביבה יותר רגישה לאינסולין אצל נשים. גורם נוסף הוא הורמון האסטרוגן: הירידה ברגישות לאינסולין לאחר גיל הבלות, מצביעה על כך שכנראה רמת האסטרוגן משפיעה על הרגישות לאינסולין. מחקרים הראו כי להורמון זה תפקידים נוספים כגון שמירה על רמות גלוקוז וכולסטרול מאוזנות.
דוגמאות קליניות > תחלואה בסרטן

הבדלים מגדריים בתחלואה בסרטן מהווים אחד הממצאים העקביים ביותר באפידמיולוגיה של תחום זה. מחלות דם ממאירות לרוב שכיחות יותר אצל גברים; ממצא זה נכון גם לגבי רוב סוגי הסרטן.
הבדלים מגדריים דומים במחלות לא ממאירות, כולל מחלות אוטואימוניות, מיוחסים להבדלים הורמונאליים או התנהגותיים. ניתן לראות מגמה דומה אצל ילדים; בהם מעט מאוד סוגי סרטן נפוצים יותר אצל בנות. כמו כן, הפרוגנוזה של ילדים החולים בסרטן גרועה יותר ביחס לבנות. לממצא זה לא ניתן לייחס הסברים הורמונאליים.
דוגמה נוספת להבדל מגדרי מובהק הוא בהתפתחות סרטן הריאות. מבחינה היסטורית, יותר גברים נפטרו כתוצאה מסרטן הריאות. זאת כנראה כתוצאה משיעורי עישון גבוהים יותר אצל גברים. עם זאת, מספר מקרי הסרטן אצל נשים המיוחס לעישון מהווה כמחצית ממקרי הסרטן המיוחס לעישון אצל גברים. כנראה, להורמוני המין הנקביים תפקיד מפתח בהתפתחות מחלה זאת.
ההבדלים המגדריים בהקשר לתחלואה בסרטן יכולים לתת רמזים חשובים לאטיולוגיה של מחלה זו. על כך, יש לבחון בכל מקרה גורמים גנטיים וגורמים אשר אינם גנטיים.
דוגמאות קליניות > תגובה לתרופות

ב-19 באפריל 2013, רשות המזון והתרופות האמריקנית דרשה שינויים בתוויות עבור zolpidem תרופה שידועה בשם המסחרי אמביאן, סטילנוקס או זודורם, והמליצה על מינון התחלתי של לא יותר מ-5 מ"ג (שחרור מיידי) או 6.25 מ"ג (שחרור מבוקר) בלילה אצל נשים. זאת משום שמחקרים מצאו שלנשים יש בבוקר ריכוזי zolpidem בדם שהם גבוהים יותר מאשר גברים לאחר נטילת מינון בערב, דבר שעלול להוביל לסיכון מוגבר לפגיעה.
ראו גם

הטיה מגדרית באבחון רפואי
מדע ומגדר
לקריאה נוספת

מרק גלזרמן, ‏הרפואה המגדרית: לקראת המובן מאליו, סדרת אוניברסיטה משודרת, בהוצאת משרד הביטחון – ההוצאה לאור, 2014
G. Baggio, A. Corsini, A. Floreani, S. Giannini, V. Zagonel, Gender Medicine: a Task for the Third Millennium, Clinical Chemistry and Laboratory Medicine (CCLM) 51(4), 2013, עמ' 713–727
S. Oertelt-Prigione, R. Parol, S. Krohn, R. Preißner & V. Regitz-Zagrosek, Analysis of Sex and Gender-Specific Research Reveals a Common Increase in Publications and Marked Differences Between Disciplines, BMC Medicine 8:70, 2010
M. Glezerman, Discrimination by Good Intention: Gender-Based Medicine, IMAJ 11, 2009, עמ' 39-41
M. Cantero, M. Pardo. European Medicines Agency Policies for Clinical Trials Leave Women Unprotected. Journal of Epidemiology and Community Health. November 2006; 60 (11): 911-913.
EMEA – European Medicines Agency. ICH, Gender Considerations in the Conduct of Clinical Trials (EMEA/CHMP/3916/2005).
הערות שוליים

↑  Giovannella Baggio, Alberto Corsini, Annarosa Floreani, Sandro Giannini, Gender medicine: a task for the third millennium, Clinical Chemistry and Laboratory Medicine 51, 2013-4, עמ' 713–727 doi: 10.1515/cclm-2012-0849
1 2 3 4 5  G. Baggio, A. Corsini, A. Floreani, S. Giannini, V. Zagonel. Gender Medicine: a Task for the Third Millennium. Clin Chem Lab Med 2013; 51(4): 713–727
↑  What is Gender Medicine? — Chicago Medical Society, www.cmsdocs.org
1 2 3  "How the FDA Let Women Down". Drugwatch.com (באנגלית אמריקאית). נבדק ב-2018-07-30.
↑  S. Oertelt-Prigione, R. Parol, S. Krohn, R. Preißner & V. Regitz-Zagrosek. Analysis of Sex and Gender-Specific Research Reveals a Common Increase in Publications and Marked Differences Between Disciplines BMC Medicine 2010, 8:70
↑   איילת שני, רפואה נפרדת לנשים ולגברים? פרופ' מרק גלזרמן חושב שהגיע הזמן, באתר הארץ, 26 ביוני 2014
1 2  Questions & Answers | Office of Research on Women's Health, orwh.od.nih.gov (באנגלית)
↑  מהי רפואה מגדרית, באתר www.isragem.org.il
↑  EMEA – European Medicines Agency. ICH, Gender Considerations in the Conduct of Clinical Trials (EMEA/CHMP/3916/2005)
1 2 3 4 5 6 7  M. Glezerman. Discrimination by Good Intention: Gender-Based Medicine, IMAJ, vol. 11, January 2009
↑   גדעון לב, חוקרות מישראל פיתחו אלגוריתם שמתקן הטיה מגדרית בטיפולים רפואיים, באתר הארץ, 28 בינואר 2022
↑  Closing the women’s health gap: A $1 trillion opportunity to improve lives and economies | McKinsey, www.mckinsey.com
↑  M. Ciamichini, R. Oberaigner et al. The Advantage of Women in Cancer Survaival: an Analysis of Eurocare 4-Data. Eur. J Cancer, April 2009; 45 (6): 1017-27
1 2  Heart Disease – Differences Between Men and Women. Beth Israel Deaconess Medical Center, Harvard Medical School Teaching Hospital
↑  Z. Weisenfeld-Hallin. Sex Differences in Pain Perception. Gender Medicine. Vol. 2, Issue 3, September 2005, Pages 137-145
↑  T. Dao. Gender Differences in Pain. Journal of Orofacial Pain; vol. 14, number 3, 2000
1 2  E. B. Geer & W. S. Shen. Gender Differences in Insulin Resistance, Body Composition, and Energy Balance. Gender Medicine, Suppl. 1, 2009
1 2 3  M. Tevfik Dorak, E. Karpuzoglu. Gender Differences in Cancer Susceptibility: An Inadequately Addressed Issue. Frontiers in Genetics. November 28, 2012
↑  . World Health Organization. Gender and Health Research, Gender in Lung Cancer and Smoking Research, WHO Library Cataloging-in-Publication Data, 2004
↑  . S. Chakraborty, A.KishorGanti, A. Marr & S. Batra. Lung Cancer in Women: Role of Estrogens. NIH Public Access. Expert Rev Respir Med. August 2010
↑  Jessica L Norman, Danielle R Fixen, Joseph J Saseen, Laura M Saba, Zolpidem prescribing practices before and after Food and Drug Administration required product labeling changes, SAGE Open Medicine 5, 2017-05-05, עמ' 205031211770768 doi: 10.1177/2050312117707687
רפאל בן-נתן

| --- | --- |
אין תמונה חופשית
 לידה:  20 באפריל 1919 ינדז'יוב, רפובליקת פולין 
 פטירה:  דצמבר 1996 (בגיל 77) 
 שם לידה:  רפאל מינץ 
 מדינה:  ישראל 
 מפלגה:  מפד"ל 
 
רפאל בן נתן יחד עם גולדה מאיר בעת ביקורה ביריד הספרים הבינלאומי הרביעי, ירושלים. בתמונה: טדי קולק משמאלה של גולדה והשני מימים חיים קוברסקי, מרץ 1969
רפאל בן-נתן (20 באפריל 1919 – דצמבר 1996) היה מזכ"ל "הפועל המזרחי"-המפד"ל, ממנהיגי תנועת "הפועל המזרחי". נודע במשך שנים כ"האיש החזק במפד"ל" ו"ממליך המלכים" בה.
ביוגרפיה

נולד בשם "רפאל מינץ" בשנת 1919, בעיר ינדז'יוב שבפולין, ללאה ולנתן מינץ. אביו של רפאל היה סוחר אמיד, איש תנועת "המזרחי", שבבעלותו הייתה חנות גדולה לאביזרי ברזל. רפאל נקרא על שם סבו, רפאל יונתן מינץ, מחסידי גור. למד בבית הספר היסודי המקומי "יבנה" של "המזרחי". בשנת 1934 בהיותו בגיל 15 עבר לוורשה ללמוד בבית המדרש לרבנים "תחכמוני", מוסד ששילב למודים תורניים עם לימודים כלליים. בגיל 11 הצטרף (1930) לתנועת "השומר הדתי" ובהיותו בוורשה היה פעיל במרכז תנועות "המזרחי" בעיר. בשנת 1938 נאלץ לקטוע לימודיו בוורשה בשל מחלת אביו וחזר לינדז'יוב לנהל את חנות אביו.
עם פרוץ מלחמת העולם השנייה ופלישת הגרמנים לפולין ברח לוילנה שם הצטרף לקבוצת פעילי "המזרחי" ותנועות ציוניות אחרות למסע בריחה לארץ ישראל שנמשך כשנתיים וחצה מדינות וערים כמו מינסק, מוסקבה, בירוביז'אן, יפן, הונג קונג, סינגפור, הודו, עדן, מצרים. בתחילת 1941 הגיעו בן נתן וחברי הקבוצה לארץ ישראל. באותה שנת 1941 פרסם בן-נתן בעיתון "הצופה" סדרת רשימות המתארות את המסע הבריחה שלו מפולין לארץ ישראל ואת מפגשיו עם אנשי הקהילות היהודיות בארצות אלה. על הרשימות חתם בפסבדונים "בן-נתן", שאותו אימץ כשם הרשמי.
בשנת 1941 התמנה לקומונר של סניף בני עקיבא בפתח תקווה. וכעבור שנה, במחצית 1942 התמנה כרכז סניף בני עקיבא בתל אביב ששכן אז בצריף ברחוב אחד העם 108. כעבור כשנה, בשנת 1943, הצטרף לקבוצת עלומים בהרצליה (שהקימה לימים את קיבוץ סעד בנגב) בה היה חבר עד שנת 1950. במקביל היה פעיל בהסתדרות הפועל המזרחי בהרצליה. בין השנים 1944–1945 היה מזכיר ערב בלשכת העבודה בהרצליה וביום עבד בחקלאות ובגינון בשדות הרצליה והאזור.
ב-1945 נשא לאישה את חסיה מארק, חברת קבוצת עלומים, בתם של נחמה ונחום יוסף מארק, שהיה ממונה על מחלקת הדיג והחקלאות בשלטון המנדט.
עם הקמת סיעת "למפנה" בתנועת "המזרחי" בשנת 1945 הצטרף בן נתן לשורותיה והיה חבר פעיל בה במשך שנים רבות.
ב-1947 נבחר לוועד הפועל של הפועל המזרחי והתמנה כמנהל מחלקת הארגון בתפקידו זה עסק בין השאר בהקמת סניפים חדשים של "הפועל המזרחי" ברחבי הארץ.
בשנות ה-50 הצטרף עם רעייתו למושב הדתי חמ"ד שזה לא מכבר הוקם ליד בית דגן, והיה חבר בו עד יום מותו. ב-1956 נבחר לראש מחלקת העלייה של תנועת "הפועל המזרחי". כן היה מרכז "מרכז העבודה" של הפועל המזרחי. ב-1959, עם הקמת שירות התעסוקה, מונה לסגן מנהל שירות התעסוקה, תחת שר העבודה מרדכי נמיר ואחר כך גיורא יוספטל, כנציג המפד"ל. ב-1964 מונה לראש מחלקת המיסים של "הפועל המזרחי".
בתחילת שנות ה-70 נבחר למזכ"ל "הפועל המזרחי" תפקיד בו שימש עד 1986 עת הוחלף על ידי אליעזר אבטבי. בן-נתן המשיך לשאת בתואר מזכ"ל המפד"ל לענייני רווחה וכלכלה ושימש בין השאר כראש רשת בתי אבות "תפארת בנים" שהפעילה בתי אבות בירושלים ובנתניה.
ב-1993 זכה בפרס עמינח על ספרו "בתנועה אחת" הספר סוקר את תולדות חייו וזיכרונותיו השזורים בתולדות תנועות "המזרחי" והמפד"ל.
רפאל בן-נתן נפטר בטבת תשנ"ז והוא בן 77. הותיר אחריו את רעייתו וחמישה ילדים.
ספרו

רפאל בן נתן, בתנועה אחת, תל אביב: מורשת, 1991
הנצחתו

בנתניה נקרא רחוב על שמו כאות הוקרה על שורה של בתי אבות בעיר שהוקמו על ידי רשת בתי אבות "תפארת בנים" שבן-נתן עמד בראשה.
במושב חמ"ד, שבו היה בן-נתן חבר שנים רבות, הוקם לזכרו ועל שמו "גן רפאל" גן פעילות ומתקני משחקים.
בבית כנסת "היכל מאיר" (שמיר) בכפר אברהם בפתח תקווה הוקם גן לזכרו.
בכפר הנוער "אמית" פתח תקווה קיים חדר מוזיקה על שמו.
בבית אבות של "רעות" ביד אליהו הוקם לזכרו "גן רפאל"
הערות שוליים

↑  רפאל בן נתן, מקובנה לתל אביב דרך יאפאן, הצופה, 13 ביולי 1941
רפאל בן נתן, מקובנה לתל אביב דרך יאפאן, הצופה, 16 ביולי 1941
רפאל בן נתן, מקובנה לתל אביב דרך יאפאן, הצופה, 21 ביולי 1941
רפאל בן נתן, מקובנה לתל אביב דרך יאפאן, הצופה, 23 ביולי 1941
רפאל בן נתן, מקובנה לתל אביב דרך יאפאן, הצופה, 28 ביולי 1941
רפאל בן נתן, מקובנה לתל אביב דרך יאפאן, הצופה, 30 ביולי 1941
רפאל בן נתן, מקובנה לתל אביב דרך יאפאן, הצופה, 14 באוגוסט 1941
רפאל בן נתן, מקובנה לתל אביב דרך יאפאן, הצופה, 20 באוגוסט 1941
רפאל בן נתן, מקובנה לתל אביב דרך יאפאן, הצופה, 24 באוגוסט 1941
רפאל בן נתן, בארץ הכיתות והדתות, הצופה, 7 בספטמבר 1941
↑  במחלקה לאיגוד מקצועי של הפועהמ"ז סניף תחל אביב יפו, הצופה, 23 באוגוסט 1954
↑  ר. בן־נתן - סגן מנהל שרות התעסוקה, הצופה, 25 במאי 1959
| --- | --- |
בקרת זהויות :  NLI: 987007408054705171  VIAF: 23156219471004742487   WorldCat (עם VIAF): 23156219471004742487
דרופ

ספקטרוגרמה של הרצועה "Glass Tiger" של Disparition. בתמונה, ניתן לראות דרופ בסביבות 2:05.
במוזיקה, דרופ (Drop) או ביט דרופ (Beat Drop) היא נקודה ברצועת מוזיקה שבה מתרחש שינוי פתאומי של קצב או בייסליין, שקדם לו בילדאפ וברייק.
הדרופ שצמח ממוזיקת הרוק של שנות ה-70 של המאה ה-20 ודיסקו, נמצא במגוון סוגות מוזיקליות, בין היתר מוזיקת דאנס אלקטרונית, מוזיקת טראפ EDM, מוזיקת היפ הופ, קיי-פופ ומוזיקת קאנטרי. הדרופים מבוצעים בדרך כלל ביישומים אלקטרוניים להפקה מוזיקלית, בין היתר סינתיסייזרים, דוגמי צלילים ומכונות תופים (כגון רולנד TR-808 (אנ') שפופולרית בעיקר ביצירות מיאמי בס).
הערות שוליים

↑  Young, Rob (2010). La guida alla musica moderna di Wire (באיטלקית). Isbn Edizioni. ISBN 978-88-7638-180-5.
↑  Harding, Charlie (19 בדצמבר 2016). "How the Pop-Drop Became the Sound of 2016". Billboard. {{cite journal}}:  (עזרה)
↑  Owen, Frank (בפברואר 1990). "Pump the Bass". Spin. 5 (11): 22–24. {{cite journal}}:  (עזרה)
דניס גולדברג

| --- | --- |

 לידה:  11 באפריל 1933 קייפטאון, איחוד דרום אפריקה 
 פטירה:  29 באפריל 2020 (בגיל 87) קייפטאון, דרום אפריקה 
 שם לידה:  Denis Theodore Goldberg 
 מדינה:  דרום אפריקה 
 השכלה:  אוניברסיטת קייפטאון 
 מפלגה:  המפלגה הקומוניסטית הדרום אפריקאית, הקונגרס הלאומי האפריקני 
 מספר צאצאים:  2 
 פרסים והוקרה:  צלב המפקד במסדר ההצטיינות של הרפובליקה הפדרלית של גרמניה (2010)  דוקטור לשם כבוד מאוניברסיטת קייפטאון (2019)  honorary doctor of Heriot-Watt University (2018)  מדליית איסיטוואלנדווה (23 בינואר 2019)  מסדר לוטולי (2009)  דוקטור לשם כבוד (2000) 
 
דניס גולדברג (באנגלית: Denis Goldberg;‏ 11 באפריל 1933 – 29 באפריל 2020) היה פעיל זכויות אדם דרום אפריקאי יהודי, שהיה מעורב במאבק נגד האפרטהייד ונכלא במשך 22 שנים, יחד עם אנשי מפתח נוספים בתנועה נגד האפרטהייד בדרום אפריקה. לאחר שחרורו בשנת 1985 הוא המשיך במאבק נגד האפרטהייד מבסיסו בלונדון עם משפחתו, עד לביטול משטר האפרטהייד הבחירות הדמוקרטיות הרב-גזעיות הראשונות בדרום אפריקה ב-1994. הוא חזר לדרום אפריקה בשנת 2002.